CELEX: 22013A0321(01)
Language: sl
Date: 2013-03-21 00:00:00
Title: Sporazum med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah

21.3.2013   
            
            
               SL
            
            
               Uradni list Evropske unije
            
            
               L 79/4
            
         Sporazum med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah
   Kadar se sprejmejo spremembe Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (1), Danska v skladu s členom 3(2) Sporazuma z dne 19. oktobra 2005 med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (2) (v nadaljnjem besedilu: Sporazum), sklenjenega s Sklepom Sveta 2006/325/ES (3), uradno obvesti Komisijo o svoji odločitvi glede izvajanja vsebine takih sprememb.
   Uredba (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (4) je bila sprejeta 12. decembra 2012.
   V skladu s členom 3(2) Sporazuma je Danska z dopisom z dne 20. decembra 2012 uradno obvestila Komisijo o svoji odločitvi, da bo izvajala Uredbo (EU) št. 1215/2012. To pomeni, da se bodo v odnosih med Unijo in Dansko uporabljale določbe Uredbe (EU) št. 1215/2012.
   V skladu s členom 3(6) Sporazuma dansko uradno obvestilo ustvari medsebojne obveznosti med Dansko in Skupnostjo. Zato Uredba (EU) št. 1215/2012 pomeni spremembo Sporazuma in se šteje za njegovo prilogo.
   Ob upoštevanju člena 3(3) in (4) Sporazuma se lahko izvajanje Uredbe (EU) št. 1215/2012 na Danskem opravi s sklepom danskega parlamenta o spremembi veljavne zakonodaje. V skladu s členom 3(5)(b) Sporazuma Danska Komisijo uradno obvesti o datumu začetka veljavnosti takšnih izvedbenih zakonodajnih ukrepov.
   
      (1)  UL L 12, 16.1.2001, str. 1.
   
      (2)  UL L 299, 16.11.2005, str. 62.
   
      (3)  UL L 120, 5.5.2006, str. 22.
   
      (4)  UL L 351, 20.12.2012, str. 1.